1999. aasta suvel valmistas Varbola Vahvate Vendade nimeline grupeering ajaloohuvilise Priidu Pärna juhtimisel Varbola linnuses kohalike puupäevade raames Lihula rekonstruktsioonist tunduvalt suurema masina (joonis 17), mis on seni suurim Eestis.  Taani kuninganna järgi anti masinale nimetuseks "Helde Margarethe". Kahjuks pole ka selle masinaga saavutatud tulemusi publitseeritud. Ehitajate endi andmeil kaalub masina vastukaal 1400 kg, heitekangi pikkus on 7.5 meetrit ja masin on võimeline heitma umbes 10 kg raskuse kivi 120 meetri kaugusele.